Kritikarjo wo koncepće 2 plus so słowa njejimali
Chrósćicy (SN/MiR). Mjeztym 27 lět je Ludmila Budarjowa předsydka Serbskeho šulskeho towarstwa. A tež 30. jubilej w lěće 2020 drje wona w tej funkciji woswjeći. Přetož na lětušej čłonskej a wólbnej zhromadźiznje SŠT sobotu w Chróšćanskej Jednoće bě jej 47 z 50 přitomnych čłonow wospjet dowěru wuprajiło. Zdobom wuzwolichu předsydstwo, w kotrymž jewi so nowe mjezwočo. Je to Beno Hojer, wučer na Worklečanskej Serbskej wyšej šuli „Michał Hórnik“. Dalši čłonojo předsydstwa su René Wjacławk, Stefan Rjeda, Jadwiga Čižankowa, Margot Hašcyna a Nicole Hrjehorjowa. Michał Wałda njebě hižo kandidował.
deu_Latn szl_Latn